Ali Jasiqi

**Ali D. Jasiqi** lindi në Jasiq të Junikut më 1937 dhe vdiq në Prishtinë në vitin 2014. Shkollën fillore e kreu në Junik e në Deçan. Shkollën Normale e filloi në Gjakovë dhe e kreu në Prishtinë. Në Prishtinë e kreu edhe Fakultetin filologjik - gjuhë e letërsi shqipe.

Ka punuar gazetar në të përditshmen “Rilindja”, kryeredaktor i revistë për kulturë, art e letërsi “Fjala”, drejtor i Njësisë punues të revistave në kuadër të NGBG “Rilindja” dhe kryeredaktori i revistës letrare “Jeta e re”. Ka qenë sekretar dhe kryetari i Shoqatës së Shkrimtarëve të Kosovës.

Me shkrime letrare filloi të merret si nxënës. Në fillim ka shkruar poezi dhe proza, për t’u kushtuar mandej kritikës letrare dhe studimit. Vjershën e parë e botoi në **“Zani i rinis”** më 1957. Ka përgatit për botim përmbledhjen e tregimeve **“Ago Jakupi dhe rrëfime të tjera“** të Mitrush Kutelit, botuar nga Enti i Teksteve dhe Mjeteve Mësimore të Kosovës më 1967, tregimet **“Talush Efendia”** të Zekeria Rexhës (të nënshkruara me pseudonimin Ramë Zuka), botuan nga “Rilindja” në vitin 1973, përmbledhjen e poezive për fëmijë **“Lulet e para”** të Fahredin Gunges dhe Bedri Hyses, ka përgatit disa numra tematik të revistës letrare **“Jeta e re”**, qoftë vetëm apo edhe me bashkëpunëtor etj. Ka bashkëpunuar me të gjitha revistat letrare që botoheshin në gjuhën shqipe në ish Jugosllavi.

## Veprat 
* “Josip V. Rela “ - “Jeta e re”, Prishtinë 1968
* “Pesha e fjalës” - “Rilindja”, Prishtinë 1971
* “Shfletime” - “Flaka e vëllazërimit”, Shkup 1972
* “Shenjë në lis” - “Rilindja”, Prishtinë 1974 dhe “Naim Frashëri” - Tiranë 1980
* “Premtime dhe realizime” - “Rilindja”, Prishtinë 1976
* “Qazim Tolaj - simbol i drejtësisë pedante”, Prishtinë 2002
* “Pesëdhjetë shkrime për poezinë” - “Vatra”, Prishtinë 2007
* “Tridhjetë e një shkrime për prozën, studimet e të tjera” - “Vatra”, Prishtinë 2007
* “Krejt më dukej ëndërr” “Vatra” Prishtinë 2007.

## Punime të ndryshme 
I është emituar një dramë televizive (“Shtenja në ajër”) dhe tri radiodrama. Punimet e tij janë përkthye në gjuhën rumune, serbokroate dhe hungareze.

## Referimet 
* Shenje ne lis, available in the National Library of Australia collection. http://nla.gov.au/nla.cat-vn1458593
* ALI D. JASIQI: POEZI MEDITIMESH TË THELLA. http://letersia.zemrashqiptare.net/article/KritikeAnaliza/5142/ 
* Ali D. Jasiqi Biography. http://letersia.zemrashqiptare.net/article/AutoreA/AliJasiqi/5760/ 
* Ali D. Jasiqi. http://openlibrary.org/a/OL816838A
* Ali Demë Jasiqi: ESAD MEKULI. http://floart-press.blogspot.com/2008/11/ali-dem-jasiqi-esad-mekuli.html
* Nga Ali D. Jasiqi. REVOLTA KUNDËR VENDOSJES SE KUFIJVE ARTIFICIAL. http://rugovapress.blog.com/4380033/
* ALI D. JASIQI: POEZI MEDITIMESH TË THELLA TË NIJAZI RAMADANIT. https://web.archive.org/web/20081223141734/http://www.kokajt.com/index.php?news-56
* Shkruan Ali D. Jasiqi. POET I NDJESHËM DHE STUDIUES I PËRKUSHTUAR I ROMANTIZMIT. http://rugovapress.blog.com/2354937/
* Ali D. Jasiqi: Rrëfimi i Gan Gabelit. http://www.zemrashqiptare.net/article/RevistaZemra/ArtKulture/5966/
* Halil Haxhosaj. VEPRA ME KRITIKË LETRARE ME VLERË. https://web.archive.org/web/20081228200649/http://www.buzqeshja.ch/buza/modules.php?name=News
* Ali D. Jasiqi. GJURMUESI I VRASJEVE ENIGMATIKE. Arif Molliqi "Gruaja e vizatuar nudo", roman. – Botoi "Faik Konica".-Prishtinë 2008. http://www.filolet.com/ali_d_jasiqi.htm